‘প্রমাণ দেব, হাইড্রোজেন বোমা ফাটাব’ ভোট চুরি ইস্যুতে বিস্ফোরক রাহুল

ওয়েবডেস্ক- ‘ভোট চুরি’ (Vote Chori) ইস্যুকে কেন্দ্র করে নির্বাচন কমিশন Election Commission) ও রাহুল গান্ধীর (Rahul Gandhi) মধ্যে সংঘাত চরমে। কর্নাটকের (Karnatak) ভোট চুরি নিয়ে ফের কমিশনের বিরুদ্ধে সুর চড়ালেন রাহুল। এবার তার বিস্ফোরক বক্তব্য, খুব শীঘ্রই ‘হাইড্রোজেন বোমা ফাটাব’। কমিশন রাহুলকে নিশানা করে বলেছে, সব ভুল তথ্য, কংগ্রেস সাংসদের বক্তব্যের কোনও ভিত্তি নেই। তার পরেই বিস্ফোরক রাহুল গান্ধী। কেন্দ্র ও নির্বাচন কমিশনের দিকে আঙুল তুলে রাহুলের বক্তব্য ভোট চুরি নিয়ে এবার সমস্ত তথ্য সামনে আনব। ভোট চোরি’ সম্পর্কিত প্রমাণ কংগ্রেস এমনভাবে দেখাবে যাতে “কারও সন্দেহ না থাকে যে প্রধানমন্ত্রী নরেন্দ্র মোদি এটি করেছেন এবং নির্বাচনে জিতেছেন”।

শনিবার রাহুলের বক্তব্য নিয়ে তোলপাড় রাজ্য-রাজনীতি। কমিশনকে নিশানা করে রাহুল বলেন, ভোট চুরি সংক্রান্ত কোনও তথ্য কমিশন সিআইডিকে দেয়নি। কর্নাটকের ওয়ানাড়ে সাংবাদিকদের সামনে রাহুল বলেন, কর্নাটক সিআইডি কমিশনের কাছে ভোট চুরি নিয়ে সমস্ত তথ্য চেয়েছিল, কিন্তু কমিশন দেয়নি। নির্বাচন কমিশনের বিরুদ্ধে এর থেকে আর কোনও বড় অভিযোগ হতে পারে না।

পুলিশ চাইছে তথ্য, কিন্তু কমিশন দিচ্ছে না। এটা আমার বক্তব্য নয়, এটাই বাস্তব। সাদার মধ্যে এটাই কালো। কংগ্রেস এবার সব তথ্য সামনে আননে, শীঘ্রই হাইড্রোজেন বোমা ফাটাবে। আমি আমার আগের দুটো সাংবাদিক সম্মেলনে বলেছি। পরিস্থিতির বাস্তব চিত্রটা এবার সবার সামনে আনব। রাহুল বলেন, কংগ্রেস প্রমাণ ছাড়া কোনও কথা বলে না। আমি আমার কাজ করব এবং আমার কাজটা করে যাব।

আরও পড়ুন- জুবিন গর্গের অকালপ্রয়াণে রহস্য! তদন্তে অসম সরকার

প্রসঙ্গত, বিহার ভোটের প্রাক্কালে প্রথম থেকেই নির্বাচন কমিশনের বিরুদ্ধে খড়্গহস্ত রাহুল গান্ধী। কংগ্রেস সাংসদের অভিযোগ, কর্নাটকে ভোট চুরি হয়েছে। দেশের গণতন্ত্রকে সম্পূর্ণ ধবংস করে দিচ্ছে নির্বাচন কমিশন। এই ইস্যুকে সামনে রেখে বিহার থেকে ভোটার অধিকার যাত্রা শুরু করেন রাহুল। বৃহস্পতিবার তিনি একটি সংবাদ সম্মেলন করে কর্নাটকের একটি বিধানসভা কেন্দ্রের তথ্য উদ্ধৃত করে দাবি করেন যে কংগ্রেস ভোটারদের ভোট ‘পরিকল্পিতভাবে’ মুছে ফেলা হয়েছে। তবে নির্বাচন কমিশন গান্ধীর বিরুদ্ধে পাল্টা আক্রমণ করে তাঁর অভিযোগগুলিকে “ভুল এবং ভিত্তিহীন” বলে উড়িয়ে দেয়।

কর্নাটকের মুখ্য নির্বাচনী কর্মকর্তা (সিইও) গান্ধীর অভিযোগও খারিজ করে বলেন, তারা ইতিমধ্যেই রাজ্যের আলান্দ বিধানসভা কেন্দ্রের কংগ্রেস ভোটারদের ভোট মুছে ফেলার ‘কথিত প্রচেষ্টা’ সম্পর্কে বিশদ বিবরণ দিয়েছেন।

দেখুন আরও খবর-